তিনি জানান, ইলিশের আমিষ, অসম্পৃক্ত ফ্যাটি অ্যাসিড, অন্যান্য পুষ্টি উপাদান ও ভিটামিনের কোন ঘাটতি না ঘটিয়ে মাছের কিমা, মাথা, নাড়ি-ভূড়ি ও ডিম থেকে আলাদাভাবে ফ্রিজে সংরক্ষণযোগ্য ছোট আকৃতির ব্লক তৈরী করা সম্ভব। এই ব্লক থেকে ইলিশের মজাদার স্যুপ ও নুডলস তৈরী করা যাবে। এক কেজি ইলিশ মাছ হতে প্রায় ২৫০ টি ব্লক তৈরী করা সম্ভব। প্রতিটি ব্লক থেকে একজন মানুষের খাওয়ার উপযোগী ৭০ গ্রাম নুডলস অথবা ১৬০ মি.লি স্যুপ তৈরী করা সম্ভব। প্রতিটি ব্লকের ওজন ১২ গ্রাম।